Press Release 21 February 2008 AmAssurance melancarkan hab perkhidmatan pelanggan pertama di Kawasan Utara. AmAssurance Berhad ("mAssurance", syarikat perkhidmatan insurans komposit dan gaya hidup berkualiti rakyat Malaysia telah mengumumkan pelancaran hab perkhidmatan pelanggannya yang pertama di Jalan Burma, Georgetown, Pulau Pinang, seiring dengan perpindahan cawangan AmAssurance yang sedia ada. "Proses pemindahan ini adalah tepat pada masanya supaya kami dapat melayan para pelanggan kami denga lebih baik dan pada masa yang sama menyediakan lebih ruang dan kapasiti dan juga suasana yang lebih kondusif dan selesa untuk sebarang urus niaga di antara pelanggan dan kakitangan kami di Pulau Pinang," kata Encik Ng Lian Lu, Ketua Pegawai Eksekutif AmAssurance Berhad. Beliau menambah, "Kami berharap bahawa pelanggan kami akan menikmati tahap layanan pelanggan yang baru bila mereka menjalankan urusan dengan kami." Encik Ng Lian Lu telah hadir hari ini untuk merasmikan pelancaran operasi pejabat baru tersebut. Sebagai sebahagian daripada pelan strategi utama cawangannya, pemindahan pejabat ini merupakan langkah pertama dalam menyediakan hab sehenti yang bertujuan untuk memberikan layanan pelanggan yang lebih unggul kepada orang semua pelanggan AmAssurance. Encik Ng berkata, "Sasaran AmAssurance adalah untuk mengoptimumkan kelebihan premis baru ini bagi mengukuhkan lagi kekuatan urusniaga di kawasan utara Semenanjung Malaysia yang kini menyumbang sebanyak 17% daripada keseluruhan perniagaan AmAssurance." Cawangan lima tingkat yang akan digunakan oleh kakitangan jualan dan operasi insurans hayat serta am AmAssurance ini mempunyai keluasan lantai seluas 15,468 kaki persegi dan dikelilingi oleh pelbagai kemudahan dan prasarana awam seperti perhentian bas, bank, kompleks beli-belah yang mempunyai ruang meletak kereta yang mencukupi di tengah pusat perdagangan dan perniagaan utama Georgetown. Premis yang berwajah baru ini turut menampilkan kemudahan perkhidmatan pelanggan dan pusat latihan, kafeteria, automasi bangunan serta sistem CCTV yang terkini. Selain itu, para pelanggan yang ingin mendapatkan perkhidmatan pembayaran premium atau sebarang pertanyaan urusniaga boleh menikmati kemudahan meletak kereta yang baik di lokasi terbaru ini. AmAssurance Berhad merupakan sebuah syarikat insurans komposit yang menawarkan perkhidmatan insurans hayat dan am dengan rangkaian pejabat di Kuala Lumpur, Klang, Seremban, Pulau Pinang, Alor Setar, Sungai Petani, Ipoh, Kuantan, Kota Bharu, Kuala Terengganu, Melaka, Johor Bahru, Batu Pahat, Kluang, Kuching, Sibu, Miri, Kota Kinabalu dan Tawau. Hab Layanan Pelanggan AmAssurance 142L, Tingat 1, Tingkat 2 & Tingkat 5 Burmah Place Jalan Burma 10050 Georgetown Pulau Pinang Waktu urusniaga: Isnin hingga Jumaat: 8.30 pagi hingga 4.30 petang Tel: 04 226 3618/228 9963 (Insurans Am) 04 229 3611/228 7270 (Insurance Hayat)
Faks: 04 227 3886 (Insurans Am) 04 228 4412 (Insurance Hayat) Tentang AmAssurance Berhad AmAssurance merupakan sebuah jenama yang terkemuka dalam arena industri insurans di Malaysia. Dua entiti korporat yang berdiri teguh di belakang AmAssurance adalah Kumpulan AmBank, salah sebuah peneraju kumpulan perbankan dan IAG Pty Limited, syarikat insurans terbesar di Australia yang telah bertapak di seluruh dunia sejak lebih 130 tahun dahulu. Perniagaan AmAssurance dijanakan menerusi penyelesaian insurans hayat dan am yang komprehensif melalui 200 bank dan cawangan serta melalui lebih 5000 wakil kami di seluruh pelusuk negara. Dengan khidmat kepakaran selama 35 tahun dan aset keseluruhan yang berjumlah lebih daripada RM2 billion, kami telah memberi khidmat pelanggan kepada lebih setengah juta rakyat Malaysia. Bereputasikan salah sebuah tiga penyedia insurans motor yang terbesar, AmAssurance semakin mendapat tempat di hati pengguna sebagai syarikat insurans pilihan yang paling kompetitif di pasaran. Untuk keterangan lanjut, sila layari atau hubungi En Alex Tan, Ketua Jabatan Komunikasi Korporat dan Pemasaran di talian 03-4047 8053 atau menerusi e-mel di